9. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Α3-2302 της 24 Απρ. /9 Μαΐου  1979 (ΦΕΚ Β΄ 447) Περί εξαιρέσεως ειδών εκ της διαδικασίας εγκρίσεως ανατιμήσεως. Έχοντες υπ’ όψει: 1.Το Νόμ. 400/1976 «περί Υπουργικού Συμβουλίου και Υπουργείων». 2.Το Π.Δ. 607/1976 «περί Οργανισμού του Υπουργείου Εμπορίου». 3.Την υπ’ αριθ. Β3-688/5.12.77 κοινήν απόφασιν Πρωθυπουργού και Υπουργού Εμπορίου, περί εκχωρήσεως αρμοδιοτήτων εις τον Υφ/ργόν Εμπορίου, κατά τας Δ/ξεις του άρθρ.83 παρ.2 του Συντάγματος. 4.Την παρ.4 του άρθρ.1 της από 21-22-2/79 (ΦΕΚ 33/Α/22.2.79) Πράξεως Νομοθετικού Περιεχομένου του Προέδρου της Δημοκρατίας «περί μέτρων δια την συγκρότησιν των τιμών των αγαθών», αποφασίζομεν: Εξαιρούμεν της διαδικασίας εγκρίσεως ανατιμήσεως, περί ης η από 21-22.2.79), Πράξεως Νομοθετικού Περιεχομένου του Προέδρου της Δημοκρατίας, τα υπό των εταιρειών πετρελαίου εισαγόμενα  Σελ. 88,222(α) Τεύχος Δ91-Σελ. 26 και μη υποκείμενα εις εκτελωνισμόν υγρά καύσιμα (BUNKERING), άτινα προορίζονται δια την κίνησιν αεροσκαφών, ως και πλοίων μη δικαιουμένων εφοδιασμού των δια καυσίμων παραγομένων υπό των εν Ελλάδι διϋλιστηρίων και διατιθεμένων εις την εσωτερικήν κατανάλωσιν βάσει τιμών καθοριζομένων δι’ Αγορανομικών Δ/ξεων. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. 